પણ આ બધા સાથે જોવા જઈએ તો ઓનલાઈન સંબંધોમાં વિશ્વાસનું સ્તર ખૂબ જ નીચે આવી ગયું છે. જે ઓનલાઈન દેખાય છે તે જ સૌ જુએ છે, અને આ એવી જગ્યા છે જ્યાં કોઈ પોતાનું ખરાબ બતાવી શકે નહીં. દરેક વ્યક્તિ પ્રોફાઈલ પીચ્ચરથી લઈને પોતાના સ્વભાવ વિશે પણ સારું જ બતાવતો હોય છે. બધા આગળ મોટી મોટી વાતો જ કરતો હોય છે, રોજ સવારે ઉઠી અને સુવિચાર વહેંચતો હોય છે ભલે એના દ્વારા મોકલેલો વિચાર એના જીવનમાં એને અનુસર્યો નહીં હોય પણ બીજા વ્યક્તિની આગળ તે એ સારા વિચાર દ્વારા સારી છાપ પાડવા જરૂર માંગશે. અને તેનાથી માઈલો દૂર રહેલી એ વ્યક્તિ જેને એ વ્યક્તિના ઓનલાઈન વ્યક્તિત્વની જ ખબર છે તે તેના સ્વભાવ , તેના વર્તન, તેની રહેણી કરણી વિશે ખોટી રીતે જ પ્રભાવિત થતી હોય છે.પણ જ્યારે હકીકત જાણવા મળે ત્યારે કદાચ મોડું પણ થઈ ગયું હોય છે. સંબંધ એ હદ સુધી આગળ વધી ગયો હોય છે કે પોતે મોકલેલ સેલ્ફી, વિડીઓ દ્વારા એ સંબંધ ઉપર પૂર્ણ વિરામ મુકવો પણ શક્ય બનતો નથી. સંબંધ પછી મનનો નહિ ફક્ત તનનો રહી જાય છે. પછી શરૂ થાય છે તારા સમ – મારા સમ વાળી લાઈફ, રોજના ઝગડા, શંકા. અને ખૂબ જ યાતનાઓ ભોગવી આ સંબંધ માંથી છુટકારો મળે છે. કેટલીકવાર લાગણીશીલ માણસો આત્મહત્યા સુધી પણ પહોંચી જતાં જોવા મળે છે.